- Imagini cu galeria FCSB-ului în drum spre Arena Naţională!
- Fanii FCSB au scandat "Steaua", referindu-se la echipa lui Gigi Becali
Imagini cu galeria FCSB-ului în drum spre Arena Naţională au fost surprinse pe Bulevardul Basarabia. Fanii echipei lui Gigi Becali au scandat doar "Steaua", referindu-se la FCSB.
"Suntem noi, Steaua suntem noi", au scandat suporterii FCSB. "Iubirea roş-albastră ce creşte în mine / Mă ţine lângă Steaua la rău şi la bine" şi "Bucureşti, Steaua Bucureşti" au mai scandat fanii FCSB. Aceştia nu ţin cont de faptul că echipa lui Gigi Becali nu se mai numeşte "Steaua", iar milionarul din Pipera a pierdut definitiv procesul privind marca "Steaua".
Imagini cu galeria FCSB-ului în drum spre Arena Naţională! "Suntem noi, Steaua suntem noi", au scandat fanii echipei lui Becali!
Mihai Stoica a transmis câţi suporteri ai FCSB-ului vor fi în tribune la derby-ul cu Rapid! 8.600 de fani ai echipei lui Gigi Becali vor fi prezenţi în tribune la derby-ul Rapid – FCSB din Liga 1, care va începe la ora 20:00, pe Arena Naţională.
Rapid – FCSB va fi în format LIVE TEXT pe AS.ro.
Oficialul "roş-albaştrilor" a anunţat că situaţia s-a rezolvat în privinţa numărului de bilete alocate fanilor FCSB-ului.
"S-a rezolvat. Da, sunt fericit. S-au ţinut de cuvânt. Peluza destinată suporterilor noştri are 12.815 scaune. De regulă, când oaspeţii beneficiau de o peluză întreagă, cu zonele tampon care sunt exagerat de mari în opinia mea, numărul de bilete alocat oaspeţilor era de 8.600.
Ni s-a trimis o schiţă cu o zonă tampon, mult prea mare faţă de cea obişnuită pentru meciurile astea, şi erau 5.400 de locuri. Am zis: 'De ce daţi toată peluza dacă sunt doar 5.400?'. După am înţeles care a fost explicaţia: 'Întâi să se epuizeze aceste bilete, apoi se deschid sectoarele adiacente'. Este sold-out peluza noastră!
Mihai Stoica: "S-a rezolvat. Sunt fericit"
Până la urmă vor fi 8.600 de suporteri de-ai noştri în peluze. Ce se vor mai strecura în alte zone vor fi oameni care nu vor avea însemne.
(n.r.- De unde au pornit divergenţele între suporteri?) La primul meci în Giuleşti, anul trecut, cei de la Rapid au spus că ne vor da toată peluza şi reciproc. Ai noştri au pregătit coregrafia pe toată peluza, după care am înţeles că nu ştiu cine a decis ca în loc de toată peluza să fie doar 600 de locuri. Normal că suporterilor noştri le-a picat foarte rău şi au spus: 'Bine, 5 la sută ne-aţi dat, cinci la sută va dăm!'.
Rapid a venit cu propunerea să dea peluza întreagă şi reciproc. Ce se va disputa în play-off rămâne de stabilit între liderii suporterilor. Noi nu decidem peste capul suporterilor noştri. Dacă ei vor reciprocitate, vor face asta. Noi facem exact ce spun ei.
Nu putem să le spunem: 'Voi faceţi asta, noi facem altceva!', pentru că vor spune să venim să cântăm noi în peluză, ceea ce nu se poate", a spus Mihai Stoica pentru orangesport.ro.
Rapid – FCSB. Echipele de start
Rapid: Aioani – Braun, Săpunaru, Iacob, Bădescu – Hromada, Hasani, Oaidă – Krasniqi, Rrahmani, Papeau
Rezerve: Drăghia – Borza, I. Cristea, Dr. Grigore, Djokovic, Al. Albu, Petrila, Funsho, El Sawy, Cîrjan, Burmaz, Onea
Antrenor: Cristiano Bergodi
FCSB: Târnovanu – V. Crețu, Dawa, Ov. Popescu, Radunovic – Olaru, Ad. Șut, Lixandru – Oct. Popescu, Al. Băluță, Fl. Coman
Rezerve: A. Vlad – Panțîru, Miculescu, Pandele, Luis Phelipe, Antwi, Chiricheș, M. Toma, M. Laszlo, M. Manolache, Alhassan, D. Popa
Antrenor: Elias Charalambous